
[bookmark: _Hlk56416432]Vadovaudamasis Lietuvos Respublikos teritorijų planavimo įstatymo 28 straipsnio 1 ir 5 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 313 ir 315 punktais ir Vilniaus miesto savivaldybės mero 2024 m. sausio 4 d. potvarkio Nr. 955-30/24 „Dėl Vilniaus miesto savivaldybės administracijos direktoriaus įgaliojimo“ 1.1.1 papunkčiu:
1. T e n k i n u  pasiūlymą keisti uždarosios akcinės bendrovės „Yglė“ teritorijos Ozo g. 10 detalųjį planą.
2. L e i d ž i u  inicijuoti Vilniaus miesto valdybos 1998 m. lapkričio 5 d. sprendimu
Nr. 2058V „Dėl UAB „Yglė“ teritorijos Ozo g. 10 detaliojo plano tvirtinimo“ patvirtinto detaliojo plano sprendinių keitimą žemės sklypuose Ozo g. 10 (kadastro Nr. 0101/0021:479) ir Ozo g. 10B (kadastro Nr. 0101/0021:497).
3. N u s t a t a u   šiuos planavimo tikslus ir detaliojo plano uždavinius: žemės sklype
Ozo g. 10 (kadastro Nr. 0101/0021:479) pakeisti nustatytą žemės naudojimo būdą iš pramonės ir sandėliavimo objektų teritorijos į daugiabučių gyvenamųjų pastatų ir bendrabučių teritorijos ir (ar) komercinės paskirties objektų teritorijos, visuomeninės paskirties teritorijos, susisiekimo ir inžinerinės infrastruktūros objektų teritorijos ir (ar) kitus galimus naudojimo būdus, sklype
Ozo g. 10B (kadastro Nr. 0101/0021:497) nustatyti kitus galimus žemės naudojimo būdus, sklypuose nustatyti teritorijos naudojimo ir užstatymo reglamentus, esant poreikiui sujungti, padalyti ir kitaip pertvarkyti žemės sklypus vadovaujantis Vilniaus miesto savivaldybės teritorijos bendrojo plano sprendiniais (pagal pridedamą miesto plano ištrauką).
4. T v i r t i n u   detaliojo plano planavimo darbų programą (pridedama).

